ZMLUVA O DIELO č. 12/2017

uzatvorenej podľa §  536 a nasl. zákona č. 513/1991 Zb. Obchodného zákonníka v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov medzi zmluvnými stranami

Objednávateľ: Základná škola, Devínska 12, Nové Zámky

Adresa/sídlo: Devínska ul. 12, 940 63 Nové Zámky

IČO: 37 860 925

DIČ: 2021607192

Bankové spojenie: Tatra banka a.s.

Číslo účtu vo formáte

IBAN: SK42 1100 0000 0026 2175 8913

Zastúpený: Mgr. Ľubica Halászová, riaditeľka školy

Tel. č./e- mail: 035/6 428 726, zsdevinska@zsdevinska.sk

 (ďalej len „objednávateľ“)

**Zhotoviteľ:** **Agro Building s.r.o.**

Adresa/sídlo: Andovská dolina 1160/9031, 940 02 Nové Zámky

IČO: 45 906 211

DIČ: 202 313 8381

IČ DPH: SK 202 313 8381

Bankové spojenie: VÚB, a.s. pobočka Nové Zámky

Číslo účtu vo formáte

IBAN: SK21 0200 0000 0029 5100 2051

Zastúpený: Peter Slávik, konateľ spoločnosti

Tel. č./e- mail: 035/6400 417, agrobuilding@hotmail.sk

(ďalej len „zhotoviteľ“)

( objednávateľ a zhotoviteľ spolu ďalej len „zmluvné strany“)

**Preambula**

 Podkladom pre uzavretie tejto zmluvy o dielo je cenová ponuka zhotoviteľa predložená podľa § 117 zákona č. 343/2015 Z. z. o verejnom obstarávaní a o zmene neskorších zmien a doplnkov na predmet zákazky „Odstránenie kritického stavu tvorby plesní v telocvični ZŠ Devínska, Nové Zámky“. Podkladom pre uzavretie tejto Zmluvy je cenová ponuka zhotoviteľa zo dňa 25.08.2017.

**Článok I**

**Predmet zmluvy**

1.1 Predmetom tejto zmluvy je záväzok Zhotoviteľa dodať objednávateľovi predmet zákazky, ktorý je špecifikovaný v prílohe č. 1 tejto zmluvy (ďalej aj ako „dielo“ alebo „stavebné práce a tovar“) a záväzok objednávateľa zaplatiť za dielo dohodnutú cenu.

1.2 Podrobný opis a presná špecifikácia diela je uvedená v Prílohe č. 1 tejto zmluvy, ktorá je neoddeliteľnou súčasťou tejto zmluvy.

**Článok II.**

 **Termín a miesto plnenia**

2.1 Zhotoviteľ sa zaväzuje dodať dielo v rozsahu uvedenom v predmete tejto zmluvy a v dohodnutej kvalite maximálne do 4 týždňov odo dňa nadobudnutia účinnosti tejto zmluvy.

2.2 Miestom dodania je: Základná škola Devínska, Devínska 12, 940 02 Nové Zámky.

**Článok III.**

**Cena diela a platobné podmienky**

3.1 Zmluvné strany sa dohodli na nasledovnej cene:

 Celková cena diela bez DPH: **9 990,22 EUR**

 Celková cena diela s DPH: **11 988,26 EUR**

(slovom celková cena diela vrátane DPH: jedenásťtisícdeväťstoosemdesiatosem EUR, dvadsaťšesť centov)

3.2 Zmluvné strany sa dohodli, že zhotoviteľ je oprávnený vystaviť objednávateľovi faktúru po riadnom odovzdaní a prevzatí diela, a to so splatnosťou faktúry 30 dní odo dňa jej doručenia objednávateľovi. Prílohou faktúry bude protokol o odovzdaní a prevzatí diela potvrdený objednávateľom.

3.3 V cene diela sú zahrnuté všetky náklady súvisiace s dodaním diela na miesto dodania podľa článku II. bodu 2.2 tejto zmluvy.

3.4 Faktúra vystavená zhotoviteľom musí obsahovať všetky náležitosti daňového dokladu v súlade s platnou právnou úpravou SR. V prípade, že daňový doklad nebude obsahovať tieto náležitosti, objednávateľ má právo vrátiť ho na doplnenie a prepracovanie. V takomto prípade sa preruší lehota splatnosti a nová lehota splatnosti pre objednávateľa začne plynúť prevzatím daňového dokladu.

3.5 Dielo bude financované z rozpočtu Základnej školy Devínska, Devínska 12, 940 02 Nové Zámky.

**Článok** **IV.**

**Zmluvná pokuta**

4.1 V prípade, že zhotoviteľ nedodá objednávateľovi dielo riadne a včas podľa tejto zmluvy, objednávateľ je oprávnený od zhotoviteľa požadovať uhradenie zmluvnej pokuty vo výške 0,5 % z celkovej ceny diela vrátane DPH za každý deň omeškania.

4.2 Zmluvná pokuta je splatná do 15 dní odo dňa doručenia prvej písomnej výzvy druhej zmluvnej strane. Zaplatením zmluvnej pokuty sa zmluvná strana nezbavuje povinnosti splnenia svojho záväzku zabezpečeného zmluvnou pokutou v zmysle tejto zmluvy.

**Článok** **V.**

**Záverečné ustanoveia**

5.1 Právne vzťahy neupravené touto zmluvou sa riadia príslušnými ustanoveniami zákona č. 513/1991 Zb. Obchodného zákonníka v znení neskorších predpisov.

5.2. Zmluva je vyhotovená v štyroch vyhotoveniach, každá zo zmluvných strán obdrží dve vyhotovenia.

5.3 Ak Zmluva neustanovuje inak, všetky nároky vyplývajúce zo Zmluvy musia byť voči druhej strane uplatnené písomne, a to doporučeným listom alebo odovzdané osobne.
V prípade poštového styku sa za deň uplatnenia nároku považuje deň doručenia doporučeného listu poštovým úradom na adresu uvedenú v tejto Zmluve a v prípade, že v budúcnosti dôjde k zmene adresy zmluvnej strany, tak na adresu zmluvnej strany uvedenú v danom čase v príslušnom obchodnom registri. V prípade, ak zmluvná strana na tejto adrese nebude zastihnutá, adresát bude na danej adrese neznámy alebo zásielku odmietne prevziať alebo inak zmarí jej doručenie, za deň doručenia sa považuje deň, keď bol pokus o doručenie vykonaný.

5.4 Zmluvné strany berú na vedomie, že podľa ustanovenia § 5a ods. 1 zákona  č. 211/2000 Z. z. o slobodnom prístupe k informáciám v znení neskorších predpisov ide v prípade tejto zmluvy o povinne zverejňovanú zmluvu.

5.5 Zmluvné strany berú na vedomie, že zverejňovanie tejto zmluvy alebo akýchkoľvek jej prípadných dodatkov v súlade a v rozsahu podľa zákona č. 211/2000 Z. z. o slobodnom prístupe k informáciám v znení neskorších predpisov, nie je porušením alebo ohrozením obchodného tajomstva.

5.6 Táto zmluva nadobúda platnosť dňom podpisu jej písomného vyhotovenia obidvomi zmluvnými stranami.

5.7 Táto zmluva nadobúda účinnosť v zmysle ustanovenia § 47a zákona  č. 40/1964 Zb. Občianskeho zákonníka v znení neskorších predpisov dňom nasledujúcom po dni jej zverejnenia na webovej stránke Základnej školy, Devínska.

5.8 Zmluvné strany vyhlasujú, že si zmluvu prečítali, jednotlivým ustanoveniam zmluvy porozumeli a na znak súhlasu s obsahom tejto zmluvy zmluvu vlastnoručne podpisujú. Ďalej vyhlasujú, že sú plne spôsobilí na právne úkony, zmluvu uzatvárajú slobodne, vážne, nie v tiesni ani za nápadne nevýhodných podmienok.

Objednávateľ: Zhotoviteľ:

Nové Zámky dňa 28.08.2017 Nové Zámky dňa 28.08.2017

------------------------------------------------- --------------------------------------------Základná škola Devínska, Nové Zámky Agro Building s.r.o.

 v zast. Mgr. Ľubica Halászová v zast. Peter Slávik, konateľ

 riaditeľka školy